Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: számítható. Az Alkotmánybíróság 9/1992. (I. 30.) AB határozatának indokolásában rámutatott arra, hogy a jogbiztonság az
Paragraph Index: 136

számítható. Az Alkotmánybíróság 9/1992. (I. 30.) AB határozatának indokolásában rámutatott arra, hogy a jogbiztonság az állam — elsősorban a jogalkotó — kötelességévé teszi annak biztosítását, hogy az egyes jogszabályok világosak, egyértelműek, működésüket tekintve kiszámíthatóak és előreláthatóak legyenek a norma címzettjei számára. A jogbiztonság nem csupán az egyes normák egyértelműségét, hanem az egyes jogintézmények működésének kiszámíthatóságát is jelenti. Az állampolgári jogok országgyűlési biztosa megállapította, hogy a szabályozás megfelel az Alkotmány 2. § (2) bekezdése szerinti jogállam, illetve az ebből eredő jogbiztonság követelményének. OBH 10348/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint a panaszos törvényes érdekeivel összefüggésben visszásságot okoz az adóhatóság eljárása, ha adószámon való nyilvántartás megszüntetésének tényéről a panaszost az adóhatóság tájékoztatja, de a nyilvántartási besorolás megváltozását célzó technikai eljárás nem tette semmissé a fennálló tartozást, illetve a határozat indokolásából kimaradt az adózónak erről történő tájékoztatása. A panaszos beadványában sérelmezte, hogy a nyilvántartási besorolás megváltozását célzó technikai eljárásról az APEH Győr-Moson-Sopron Megyei Igazgatósága nem adott tájékoztatást. Az állampolgári jogok országgyűlési biztosa a bekért dokumentumok alapján megállapította, hogy a panaszos adótartozása 1994-ben keletkezett. A panaszossal szemben az adóhatóság — meg nem fizetett tartozása miatt — végrehajtási eljárást indított 1995. szeptember 15-én 145 249 Ft és 1996. május 30-án 69 000 Ft beszedése iránt. A vizsgálat során az állampolgári jogok országgyűlési biztosa megállapította, hogy a panaszosnak tudomása volt tartozásáról, és a végrehajtási eljárás során beadvánnyal is fordult az adóhatósághoz annak érdekében, hogy tartozását munkabéréből való letiltás útján szeretné kiegyenlíteni. A tartozás kiegyenlítés időszakában a panaszos vállalkozását megszüntette, így az adóhatóság a vállalkozó adószámát törölte a nyilvántartásból, és mint „adófizető állampolgárt”

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes